ועדת הכלכלה, כנסת 16, פרוטוקול מספר 303, 2004-11-23 10:30

שלום שמחון: אני מבקש לפתוח את ישיבת ועדת הכלכלה.

שלום שמחון: על סדר היום הצעת חוק הרשות השנייה לטלוויזיה ורדיו (תיקון מס' 22) (הקמת תחנת שידור מחוץ לתחום אזור הזכיון), התשס"ד-2004 של חבר הכנסת איוב קרא, בקשה לדיון מחדש ודיון מחדש.

שלום שמחון: מי בעד דיון חדש?

שלום שמחון: בעד דיון חדש בהצעת חוק הרשות השנייה לטלוויזיה ורדיו (תיקון מס' 22) (הקמת תחנת שידור מחוץ לתחום אזור הזכיון), התשס"ד-2004– רוב נגד – אין נמנעים – אין ההצעה לדיון חדש נתקבלה.

שלום שמחון: תודה.

שלום שמחון: אנחנו בדיון מחודש.

שלום שמחון: ברשותכם, אני רוצה להבהיר מה המקור למחלוקת.

שלום שמחון: בדיון קודם על הצעת החוק של חבר הכנסת איוב קרא, שאותו ניהל חבר הכנסת יצחק וקנין, אני לא יכולתי להשתתף.

שלום שמחון: יחד עם זאת, הצעת החוק הזאת הוכנה לקריאה שנייה ושלישית.

שלום שמחון: בינתיים ביקש חבר הכנסת ליבוביץ דיון מחודש.

שלום שמחון: הצבענו על כך ואנחנו פותחים את הדיון.

שלום שמחון: אני רוצה להגיד היכן הוויכוח.

שלום שמחון: הצעת החוק מדברת על כך שתחנת הרדיו תהיה במקום אחד אבל האנטנות שלה יהיו במקום אחר.

שלום שמחון: התפתח כאן ויכוח על המרחק.

שלום שמחון: הצעת החוק מדברת על 5 קילומטרים אולם המרחק הזה כנראה לא עונה על הדרישות והצרכים, על מה שמטרת החוק היתה אמורה להשיג, בשל שני טעמים.

שלום שמחון: טעם אחד, 5 קילומטרים זאת קביעה שרירותית כנראה.

שלום שמחון: זה יכול להיות 4, זה יכול להיות 6, 10, 15 או 20 קילומטרים.

שלום שמחון: טעם שני, אנחנו לא משאירים לשר התקשורת או למי מטעמו שום שיקול דעת להחליט אם במקום מסוים, בשל הצרכים של האוכלוסייה, של איכות החיים שלה או של כל דבר אחר, יש מקום שזה לא יהיה 5 קילומטרים אלא דווקא 10 קילומטרים, 18 קילומטרים, 17 קילומטרים או 3 קילומטרים.

שלום שמחון: השאלה הזאת יוצרת ללא ספק מצב של התערבות הוועדה בתוך עניינים שהם מצד אחד מקצועיים, ומצד שני יכול להיות שמישהו בתחנות האזוריות חושב שאנחנו מתכוונים להתערב בתחרות שמתקיימת ביניהן במילא, וזאת לא כוונתנו.

שלום שמחון: כוונתנו שאם על גבעה מסוימת בגבעתיים בתוך האוכלוסייה יש אנטנות, הן לא צריכות להיות שם, גם אם התחנה עצמה נמצאת שם.

שלום שמחון: זה בסך הכול מכשיר טכני, לא יותר מכך.

שלום שמחון: על השולחן עומדות שתי הצעות.

שלום שמחון: הצעה אחת היא הצעת משרד התקשורת, והצעה שנייה שמדברת על תיקון מ-5 קילומטרים ל-15 קילומטרים.

שלום שמחון: ההצעה של משרד התקשורת מדברת על כך שתקום ועדת חריגים בראשות מנכ"ל משרד התקשורת, או מי מטעמו, שתהיה רשאית לאחר שימוע להחליט.

שלום שמחון: הוועדה תעשה שימוע לאותה תחנת רדיו שתרצה שהאנטנות שלה יהיו במקום אחר ותקבל החלטה האם לאשר או לא לאשר.

אתי בנדלר: זה קיים בלאו הכי בהצעת החוק.

אתי בנדלר: אין כאן תוספת.

שלום שמחון: ההצעה השנייה מדברת על כך שבמקום 5 קילומטרים נקבע כאן 15 קילומטרים.

שלום שמחון: אבל יכול להיות שלחבר הכנסת דניאל בנלולו יש הצעה שלישית.

1028: אני חושב שאפשר לקבוע 10 קילומטרים ועדת חריגים באישור השר.

1028: לא המנכ"ל אלא השר.

שלום שמחון: מה ההבדל בין 10 קילומטרים ל-15 קילומטרים?

דוד טל: מה ההבדל בין 5 קילומטרים ל-15 קילומטרים?

1028: אני מצאתי פשרה באמצע.

אילן ליבוביץ: בואו נשמע האם יש עמדה מקצועית למשרד, מה עדיף 5 קילומטרים או 15 קילומטרים.

שלום שמחון: אנחנו צריכים להחליט מה יהיה מספר הקילומטרים.

שלום שמחון: רוצים 15?

שלום שמחון: יהיה 15.

שלום שמחון: מה הבעיה?

1028: אני אומר 10 קילומטרים ועדה בראשות השר.

דורון אבני: רק חידוד אחד, לא לעניין המרחק המדויק.

דורון אבני: ברשות השנייה לטלוויזיה ורדיו אנחנו סבורים שהסמכות לאשר את החריג צריכה להיות של שר התקשורת, ללא צורך באישור המועצה אלא לאחר התייעצות עם המועצה.

דורון אבני: אנחנו סבורים שאין צורך בוועדות.

דורון אבני: כל מה שצריך לעשות הוא להסמיך את השר.

דורון אבני: השר באמצעות האנשים שלו הוא במילא זה שמאשר את הקצאת התדרים.

שלום שמחון: כלומר, אתם אדישים לשאלה אם זה 5 קילומטרים או 15 קילומטרים.

דורון אבני: כעת זה מנוסח "המועצה באישור השר".

דורון אבני: אנחנו חושבים שזה צריך להיות "השר בהתייעצות עם המועצה".

דורון אבני: אני מבקש להפוך את הסדר.

אתי בנדלר: האם אתם מציעים להפוך את הסדר לגבי כל הפרמטרים, בכלל לגבי האישור של הקמת תחנת שידור מחוץ לתחום הזכיון, לא רק במקרה החריג, לא רק לגבי חריגה מ-5 קילומטרים?

דורון אבני: כן.

דורון אבני: בכל הפרמטרים.

דורון אבני: כל חריגה מאזור הזכיון תוכרע על-ידי שר התקשורת בהתייעצות עם המועצה.

אתי בנדלר: זאת הצעה שונה לגמרי, שלא רלוונטית רק לנושא המחלוקת כרגע.

דורון אבני: זאת הצעה שמקובלת כמובן על משרד התקשורת והיא פשוט באה לעשות סדר.

דורון אבני: מכיוון שבפן הטכני – ובראש ובראשונה אנחנו מדברים כאן על היבט טכני, יש לו כמובן גם היבטים תוכניים אבל אותם אנחנו נאמר בהתייעצות שתקוים אתנו.

דורון אבני: הפן המרכזי כאן הוא טכני והוא צריך להיות בהכרעת שר התקשורת.

שלום שמחון: אני מבין שאנחנו מדברים על שני כלים נוספים להצעת החוק של חבר הכנסת איוב קרא.

שלום שמחון: כלי אחד, שהשר בהתייעצות עם המועצה יאשר חריג ממספר הקילומטרים שנקבעו.

דורון אבני: אנחנו לא מתייחסים כרגע למספר הקילומטרים שנקבע.

דורון אבני: אנחנו מתייחסים לכל חריגה.

גלעד ארדן: עד 5 קילומטרים לא צריך שום דבר.

אתי בנדלר: זה לא נכון.

אתי בנדלר: אני רוצה לקרוא לחברי הוועדה את הנוסח המוצע ולראות אילו תיקונים מבקשים להכניס כאן.

אתי בנדלר: הנוסח המוצע הוא כדלקמן: "על אף הוראות סעיף קטן (א)" – סעיף קטן (א) הוא אותו סעיף הקובע שתחנת השידור צריכה להיות בתחום אזור הזכיון – "נדרשה בשל גורמים שאינם בשליטתו של בעל הזכיון, לרבות גורמים טכנולוגיים, הקמתה של תחנת שידור (בסעיף זה – התחנה) מחוץ לתחום האזור שנקבע לשידוריו של בעל הזכיון, רשאית המועצה, באישור השר, ובהתחשב, בין היתר, בתנאי התפשטות הגלים, לאשר הקמתה של תחנה כאמור, ובלבד שהתקיימו כל אלה:" – ואז יש 4 תנאים, כאשר התנאי הרביעי מתייחס למרחק.

אתי בנדלר: מר דורון אבני מציע לשנות לגבי התנאים, שהסמכות להקמתה של תחנת שידור מחוץ לאזור הזכיון תהיה של השר בהתייעצות עם המועצה, ולא כפי שמופיע כאן או כפי שאושר בישיבה הקודמת.

אתי בנדלר: בישיבה הקודמת זאת היתה סמכות המועצה באישור השר.

שלום שמחון: זה מקובל עלינו?

איוב קרא: אני לא רוצה לתת סמכות לשר.

איוב קרא: מה פתאום?

איוב קרא: לצורך מה עשיתי את החוק?

איוב קרא: אני רוצה שייקבע מספר הקילומטרים.

שלום שמחון: עוד לא הגענו לקילומטרים.

שלום שמחון: השר יצטרך לשקול את זה לפי הקילומטרים שייקבעו בחוק.

שלום שמחון: תיכף נגיע לזה.

הילה שמיר: "השר" זה אומר גם הגורמים המקצועיים של המשרד.

דורון אבני: אני לא מתייחס בכלל לקילומטרז'.

גלעד ארדן: מה שאושר זה "עד 5 קילומטרים".

גלעד ארדן: מי מאשר עד 5 קילומטרים?

אתי בנדלר: עצם הקמת תחנה מחוץ לאזור הזכיון – במצב הקיים היום זה לא אפשרי בכלל.

אתי בנדלר: בהתאם למה שהוצע בהצעת החוק רשאית המועצה להחליט על כך באישור השר.

אתי בנדלר: מה שהציע היועץ המשפטי של הרשות השנייה הוא שהסמכות הזאת, בכלל לאשר הקמת תחנה מחוץ לאזור הזכיון, בהתקיים התנאים המפורטים, תהיה של השר באישור המועצה.

אתי בנדלר: הוא מציע להפוך את הסדר.

דורון אבני: בהתייעצות עם המועצה.

איוב קרא: אני לא רוצה.

שלום שמחון: נדמה לי שיש שכאן משהו לא ברור.

שלום שמחון: תן לי להסביר לך, אני חושב שאני מחזק את ההצעה שלך ולא מחליש אותה אבל תקשיב לי רגע.

שלום שמחון: ההצעה המקורית של חבר הכנסת קרא קובעת שהמועצה תקבל החלטה באישור השר.

שלום שמחון: מאחר ותחנות הרדיו הן חברות במועצה, ובשל התחרות ביניהן הם אף פעם לא יוכלו להגיע להחלטה – כאן דווקא מחזקים את מה שאתה רצית.

שלום שמחון: אומרים שהשר יחליט בהתייעצות עם המועצה.

שלום שמחון: הוא כבר לא שואל את המועצה, הוא רק מתייעץ אִתה והוא המחליט.

שלום שמחון: זה יותר חזק ממה שאתה התכוונת, חבר הכנסת איוב קרא.

שלום שמחון: זה עניין אחד.

שלום שמחון: העניין השני – יש כאן 4 קריטריונים שצריכים להתמלא כדי שהשר יחליט.

שלום שמחון: אחד הקריטריונים האלה הוא מספר הקילומטרים.

שלום שמחון: אם אנחנו מסכימים ללכת לכיוון של "השר בהתייעצות עם המועצה", עכשיו אנחנו צריכים לקבוע את מספר הקילומטרים.

שלום שמחון: בעניין מספר הקילומטרים, כרגע מוצע 5 קילומטרים אבל עלו שתי הצעות חדשות: 1) 10 קילומטרים; 2) 15 קילומטרים.

אבשלום וילן: אני מציע 40 קילומטרים.

שלום שמחון: אני מציע שנצביע קודם כל האם זה יהיה "השר בהתייעצות עם המועצה".

שלום שמחון: בעד הנוסח "השר בהתייעצות עם המועצה" – רוב נגד – אין נמנעים – אין הנוסח "השר בהתייעצות עם המועצה" נתקבל.

שלום שמחון: אז קודם כול החלטנו לתת סמכות לשר להחליט, ולומר: "השר בהתייעצות עם המועצה".

שלום שמחון: עכשיו נגיע לקילומטרים.

שלום שמחון: יש לנו תיקון קל בהתחלה, "השר בהתייעצות עם המועצה", להבדיל מהנוסח הקיים "המועצה באישור השר".

גלעד ארדן: זה הליך פשוט יותר, מהיר יותר?

שלום שמחון: כן, זה הליך פשוט יותר ומהיר יותר.

שלום שמחון: הדבר שני, יש 4 תנאים, כאשר אחד מהם הוא מספר הקילומטרים.

שלום שמחון: בפסקה (4) יש לנו שתי הצעות, לקבוע 10 קילומטרים או 15 קילומטרים.

1028: או 5 קילומטרים, על-פי מה שכתוב בהצעת החוק.

דוד טל: אני רוצה להבין מה ההבדל.

שלום שמחון: לגברת אתי בנדלר יש המלצה נוספת.

אתי בנדלר: אני שאלתי בפתק את מר גלילי ממשרד התקשורת, האם יש בכלל מקום לקביעת קילומטרז' כשהמגבלות הן כל-כך ברורות והקילומטרז' הוא דבר מאוד-מאוד שרירותי.

גלעד ארדן: מה ברור?

אתי בנדלר: התנאים האחרים המפורטים בהצעת החוק הם בין היתר התחשבות בתנאיי התפשטות הגלים ושהתחנה נועדה לשרת רק את בעל הזכיון.

אתי בנדלר: אני רוצה להציע הגבלה שתאמר: "התחנה תהיה במיקום הקרוב ביותר האפשרי בנסיבות העניין מקצה גבול תחום אזור הזכיון האמור בפסקה (3)", בלי לנקוב במספר הקילומטרים.

אתי בנדלר: ואז השר יצטרך לראות שזה המיקום הכי קרוב האפשרי בנסיבות העניין.

הילה שמיר: הוא יתייעץ עם הגורמים המקצועיים במשרד והם יאמרו לו שזה המיקום המתאים.

שלום שמחון: יש כאן 3 הצעות.

שלום שמחון: אחת מהן כתובה במילא בחוק – 5 קילומטרים.

שלום שמחון: יש כאן הצעה שנייה לכתוב 10 קילומטרים; והצעה שלישית – לכתוב 15 קילומטרים.

שלום שמחון: ברשותכם, אני רוצה להצביע.

דוד טל: לא אדוני, אני רוצה להבין מה ההבדל בין 5 קילומטרים ל-15 קילומטרים ואז אני אדע על מה אני מצביע.

גלעד ארדן: אני רוצה גם שמשרד התקשורת יסביר מה הוא בודק במהות.

שלום שמחון: תשמע הסבר על התפשטות הגלים.

גלעד ארדן: לא איך הם בודקים, ההסבר הטכני לא מתעניין אותי.

גלעד ארדן: אני רוצה לדעת מה הם בודקים במהות.

משה גלילי: גם אם עומדים להצבעה 5 קילומטרים, 10 קילומטרים או 15 קילומטרים, אני רוצה לחזק את מה שנאמר כאן.

משה גלילי: בסך הכול הקילומטרים לא חייבים להיות פרמטר.

משה גלילי: הפרמטר צריך להיות האם אתה פותר בעיה לתחנת שידור.

יצחק וקנין: ואז אתה פוגע בתחנה אחרת.

משה גלילי: אני צריך לקחת בחשבון דוגמאות של 3 תחנות שאני מכיר היום.

משה גלילי: השאלות הן האם אתה פותר בעיה לתחנת שידור, ממה אתה חורג והאם אתה יוצר בעיה לתחנת שידור אחרת.

שלום שמחון: בבעיה של האנטנה בגבעתיים, האם יגיעו ב-5 קילומטרים הללו לראש העין?

משה גלילי: לא, המרחק גדול יותר עד ראש העין.

שלום שמחון: עכשיו אחרי שעשית חוק לטובת האזרחים בגבעתיים אתה אומר: לא, עכשיו השר צריך להחליט אם כן או לא.

שלום שמחון: מה יהיו השיקולים שלו בהחלטה?

משה גלילי: יש 3 תחנות שידור שאני מכיר שיש להן בעיה ספציפית היום.

משה גלילי: ל"רדיו דרום" יש בעיה ספציפית, שהוא עלה על גבעה שהתברר שממוקמת 600 או 500 מטר מאזור הזכיון שלו.

משה גלילי: ל"רדיו תל-אביב" יש בעיה שאני מכיר.

משה גלילי: הוא ממוקם כעת במגדל שלום אך בונים שם סוויטה וזורקים אותם משם, יש תאריך מתי הם צריכים לעזוב, והם לא מוצאים בניין אחר בתל-אביב.

משה גלילי: ו"רדיו ללא הפסקה" שממוקם בגבעתיים נמצא בבעיה כי ראש העיר רוצה להוציא משם את התחנה.

משה גלילי: יכול להיות שיש עוד בעיות שלא הגיעו לידיעתנו במשרד התקשורת.

1028: אלה הבעיות שקיימות או יש עוד בעיות?

משה גלילי: אלה הבעיות שהגיעו לידיעת משרד התקשורת עד היום.

משה גלילי: המגמה היא חיובית, כי מצד אחד אתה פותר בעיה, ומצד שני אתה מוציא תחנת שידור מהעיר ומביא אותה למקום פחות מיושב, לראש העין או למקום דומה לו.

משה גלילי: עכשיו אני אגיד עוד משפט אחד לגבי מספר הקילומטרים ולגבי התפשטות הגלים.

משה גלילי: אני הוצאתי 3 מפות.

משה גלילי: זאת מפה של תל-אביב כפי שתחנת "רדיו תל-אביב" מכסה היום, מה שאושר לה לפני 10 שנים.

משה גלילי: הקו הצהוב הוא גבול התחום שלה ובצבע הכחול אתם יכולים לראות לאן היא מגיעה היום.

משה גלילי: בתיאוריה יכול להיות שהיא מגיעה קצת פחות, כי זה מפה שיצר מחשב, אבל לכאורה היא מכסה יותר ממה שמותר לה היום.

משה גלילי: אם מחר היא תעבור לראש העין ונחייב אותה לשדר עם אנטנה כיוונית, שזה דבר מקובל בהרבה תחנות - - -

גלעד ארדן: לכיוון אזור הזכיון שלה?

משה גלילי: כן.

משה גלילי: יש הרבה מקרים כאלה.

משה גלילי: זה לא המצאה חדשה.

משה גלילי: יש היום תחנות שמשדרות כיוונית בשל כל מיני סיבות.

משה גלילי: אתה יכול להביא אותם למצב שהם ישדרו אפילו לטווח קצר יותר מהטווח שלהם היום.

משה גלילי: המפה השלישית, רק למען הסדר הטוב הבאתי את המפה של מה שמכסה "רדיו רדיוס", שגם הוא מכסה את האזור שלו ועוד קצת מסביב.

משה גלילי: שלא יחשבו ש"רדיו תל-אביב" הוא היחיד שגולש במקצת מעבר לתחום הזכיון שלו.

יצחק וקנין: זאת אומרת שאין תחנה שאין לה זליגה.

משה גלילי: כאן במקרה, בגלל שאישרו את זה לפני 10 שנים, אז הזליגות קצת יותר גדולות ממה שמתירים היום.

שלום שמחון: יכול להיות ש"רדיו תל-אביב" ייקלט בקפריסין?

אילן ליבוביץ: תלוי אם הים שקט או גלי.

משה גלילי: המרחקים היום – "רדיו תל-אביב" צריך להיות ממוקם יותר מ-10 קילומטרים מאזור הזכיון שלו, ו"רדיו ללא הפסקה" שנמצא בגבעתיים – אותו דבר.

גלעד ארדן: אתה יכול בבקשה להגיד לנו, "רדיו תל-אביב", "רדיו 103" ו"רדיו 100", לאיזה אזור הם אמורים לשדר, מה גבולות הגזרה?

משה גלילי: כן, בהחלט, אני אבהיר את זה.

שלום שמחון: חבר הכנסת גלעד ארדן, אנחנו לא יכולים להקדיש לנושא הזה יותר מדי זמן.

שלום שמחון: אני רוצה להצביע עכשיו על "15 קילומטרים".

שלום שמחון: אם זה לא יעבור, נצביע על "10 קילומטרים" ואם גם זה לא יעבור אז יישאר "5 קילומטרים".

גלעד ארדן: עוד לא דיברנו על הסמכות של הוועדה.

שלום שמחון: דיברנו על הכול.

שלום שמחון: מה אתה רוצה?

שלום שמחון: אני לא מבין אתכם.

אבשלום וילן: אני קורא לחבר הכנסת איוב קרא לקבל את ההצעה של היועצת המשפטית לוועדה.

אבשלום וילן: זה פותר את כל הסוגייה.

אבשלום וילן: השר והמועצה מביאים מקרה-מקרה, שופטים עניינית אם זה לא פוגע ומאשרים.

אבשלום וילן: מה אכפת לנו אם זה 5 קילומטרים או 15 קילומטרים?

אבשלום וילן: זה פונקציה של אורך הגלים והמשרד בודק האם זה פוגע במישהו.

אבשלום וילן: חבר הכנסת איוב קרא, תקבל את זה.

אבשלום וילן: זה הכי אלגנטי.

גלעד ארדן: אנחנו בודקים.

שלום שמחון: אני מרגיש לאן נושבת הרוח כאן, מה מזג האוויר.

שלום שמחון: אני מציע שבחלק השני, אחרי שנתקן את הרישה ונאמר "השר בהתייעצות עם המועצה" - - -

1028: את זה תיקנו.

שלום שמחון: בפסקה (4) אני מציע לומר: "מיקומה של התחנה אינו עולה על 15 קילומטרים מקצה גבול תחום אזור הזכיון האמור בפסקה (3)".

שלום שמחון: אני רוצה להצביע על הנוסח הזה.

גלעד ארדן: מה המשמעות של זה?

1028: אני לא מבין, למה אתה משנה עכשיו את כל ההצבעה?

הילה שמיר: הוא אומר שניתן לאפשר הקמה של תחנה בתחום האזור הזה.

1028: אבל אמרנו שזה יהיה 10 קילומטרים.

1028: אני מבקש להציע "עד 10 קילומטרים".

שלום שמחון: אמרתי שאני אצביע על שתי ההצעות, "10 קילומטרים" ו-"15 קילומטרים".

שלום שמחון: אני מנסה להסביר לך למה אנחנו צריכים לקבוע 15 קילומטרים.

שלום שמחון: שאלתי את מר גלילי האם בגבעתיים – שם האנטנות ממוקמות בלב האוכלוסייה – 10 קילומטרים יספיקו.

שלום שמחון: הוא אמר לי ש-10 קילומטרים לא מספיקים.

שלום שמחון: כאשר אנחנו יודעים ש-10 קילומטרים לא מספיקים, למה לשלוח אותם למקום אחר?

שלום שמחון: אנחנו הרי לא רוצים להיכנס כאן לתחרות שבין תחנות הרדיו.

גילה גמליאל: אני רוצה שהיועצת המשפטית תחדד את הנקודה.

גילה גמליאל: מה ההבדל בין קביעה שלא תהיה הגבלה לעומת קביעה שההגבלה היא עד 5 או 10 או 15 קילומטרים?

גילה גמליאל: אם ממילא 5 קילומטרים כבר אושר, ומעל 5 קילומטרים השר בהתייעצות עם הוועדה שהקמנו יצטרך לקבוע אז למה צריך עכשיו להתווכח האם זה 10 או 15 או 7.5 קילומטרים?

משה גלילי: כרגע עוד אין את הסעיף המאשר הקמת האנטנות במרחק העולה על 5 קילומטרים מאזור הזכיון ואם רוצים לקבוע אחרת מ-5 קילומטרים צריך לפנות לבית-המשפט.

גילה גמליאל: הרי במילא הרף שאתם מציגים כרגע הוא רף מקסימלי.

גילה גמליאל: הרף של 5 קילומטרים כבר נקבע.

גילה גמליאל: אני רוצה לשאול את היועצת המשפטית מה ההיגיון, למה אנחנו צריכים כאן להכריע?

גילה גמליאל: הרי ברור שמדובר ברדיו אזורי עם אנטנות שמקיפות רדיוס מסוים.

שלום שמחון: אני אתן את רשות הדיבור לחבר הכנסת גלעד ארדן ואחרי זה אני מבקש התייעצות סיעתית מורחבת.

שלום שמחון: אני חושב שאתם פשוט טועים.

שלום שמחון: למה אתם מתעקשים עכשיו על 10 קילומטרים או 15 קילומטרים?

גלעד ארדן: עדיין לא הבנתי את ההצעה שלך.

שלום שמחון: אני הצעתי 15 קילומטרים.

שלום שמחון: יש כאן שני עניינים, אחד שנוגע לתחרות בין תחנות הרדיו, שרוצות להוציא אחת לשנייה עין.

שלום שמחון: את זה אני שם בצד.

שלום שמחון: העניין השני נוגע למציאות קיימת.

שלום שמחון: שאלתי את מר גלילי האם הרחקת האנטנות בגבעתיים למרחק 5 קילומטרים תפתור את הבעיה והוא אמר לי שזה לא יפתור אותה.

שלום שמחון: אני רוצה להזכיר לחבר הכנסת ארדן, אנחנו ניסינו להכניס את זה לחוק הרשות השנייה כאשר תיקנו את החוק בנוגע לערוץ 10 אבל אז אמרו לנו שזה נושא חדש.

שלום שמחון: להוציא אנטנות מלב אוכלוסייה, אנטנות שאולי יש בהן סכנה של קרינה, אף שזה לא ודאי – אמרו לנו שזה מחייב את תיקון החקיקה.

שלום שמחון: הפיה הטובה, חבר הכנסת קרא, הגיש הצעת חוק.

שלום שמחון: בהזדמנות הזאת שהגשת הצעת חוק, היא נוגעת לכל עם ישראל.

שלום שמחון: אם כאן צריך 12 קילומטרים ולא 10 קילומטרים אז אין סיבה לקבוע מרחק פחות מזה.

גלעד ארדן: זאת גם שאלה מקצועית.

גלעד ארדן: יש לי שתי שאלות.

גלעד ארדן: הראשונה, כיצד נקבע המספר 15 קילומטרים?

גלעד ארדן: היום יש בעיה שקביעה של 15 קילומטרים תפתור אותה אבל מחר תהיה בעיה של 20 קילומטרים.

שלום שמחון: ניסיתי לרמוז לחברי הטוב שאנחנו מדברים על פן של איכות הסביבה ודאגה לחיי האזרחים במדינת ישראל.

שלום שמחון: אז בואו נשאיר את הדיון על המישור הזה, זה הכי נכון.

גלעד ארדן: כיוון שאנחנו לא רוצים להתערב בתחרות בין תחנות רדיו, השיקולים הם של איכות הסביבה וכן שלא תיפגע זכותו של בעל זכיון באזור מסוים ששילם כדי לשדר באותו זכיון.

גלעד ארדן: לכן אני רוצה לשמוע ממשרד התקשורת איך הם מבטיחים, ברגע שאתה מאפשר הצבת אנטנה בחריגה מאזור הזכיון, איך הם מבטיחים שאותו גוף שכן משדר באותו אזור זכותו לא תיפגע.

גלעד ארדן: דבר שני, אני חושב שהמספרים האלה הם מספרים מטופשים.

גלעד ארדן: אם היום יש לך בעיה של 15 קילומטרים אז מחר תהיה לך בעיה של 15.5 קילומטרים.

גלעד ארדן: למה הגורמים המקצועיים מעבירים אלינו את הנושא הזה?

גלעד ארדן: למה זה לא החלטה של שר התקשורת, שהוד מעלתו יישב ויכריע בנושאים האלה?

גלעד ארדן: בואו נעביר את כל המשקל למשרד התקשורת, שיחליט משרד התקשורת.

אילן ליבוביץ: לכן ההצעה של גברת אתי בנדלר בעניין הזה היא הכי נכונה.

אילן ליבוביץ: היא לא מדברת על קילומטרים ולכן היא הכי טובה לעניין הזה.

אילן ליבוביץ: אתה לא נכנס לתחרות בין תחנות הרדיו האזוריות.

1028: שמעתי את מר גלילי ממשרד התקשורת שהבהיר שזה יפתור כמה בעיות.

1028: אנחנו יכולים לאשר כעת 15 קילומטרים או 10 קילומטרים אבל מחר בבוקר הוא יכול לבוא לכאן עם עוד 10 בעיות, שאני לא יודע אם יהיה להן פתרון.

1028: אז נצטרך לחזור לוועדה ויגידו אולי "50 קילומטרים".

1028: לכן אני מבקש לקבל תשובה, מהיועצת המשפטית או ממשרד התקשורת, כיצד נוודא שמה שאנחנו קובעים היום אכן יפתור את הבעיות לכל עם ישראל.

אילן ליבוביץ: אם לא תקבע את מספר הקילומטרים – זה בוודאי יפתור את הבעיה.

אילן ליבוביץ: מציעה היועצת המשפטית של הוועדה שלא נתייחס למספר הקילומטרים אלא נאמר דבר פשוט מאוד, שהמיקום ייקבע במקום הקרוב ביותר האפשרי בנסיבות העניין לגבולות הזכיון.

1028: אבל אז התחנה יכולה פתאום להפריע למישהו אחר.

אילן ליבוביץ: אבל זה חלק מן הבדיקה.

אתי בנדלר: חבר הכנסת בנלולו, אחד התנאים לאישור כזה הוא ש"השר נוכח כי אין בהקמת התחנה כדי לפגוע בקליטת שידוריו של בעל הזכיון האחר".

1028: מי יחליט?

אתי בנדלר: השר נוכח, אחרת הוא לא יוכל לאשר את הבקשה.

אתי בנדלר: ועל החלטתו יש ביקורת בג"ץ.

שלום שמחון: אנחנו נצא להתייעצות סיעתית של 5 דקות.

שלום שמחון: (הישיבה נפסקה ב-11:15 ונתחדשה ב-11:19)

סטיליאן גלברג: מאחר ואני לא חושב שקביעת מבחן כזה או אחר תפתור את הבעיה, אני חושב שצריך להשאיר את המבחן לשיקול של שר התקשורת, בסייג אחד, שההחלטה תתקבל בהתייעצות עם המשרד לאיכות הסביבה.

סטיליאן גלברג: אני חושב שההתייעצות הזאת נדרשת לאור ההשלכות שיש לנושא הקרינה במקום כזה או אחר.

סטיליאן גלברג: במילא הדבר הזה מתבצע אבל לא הייתי קובע מרחק מכיוון שכל דבר שתקבע היום עשוי להשתנות, הרי המבנה של הישובים בארץ משתנה.

שלום שמחון: יש משהו בארץ שמותר יהיה לעשות בלי להתייעץ עם השר לאיכות הסביבה?

סטיליאן גלברג: כן, יש הרבה דברים כאלה.

הילה שמיר: אנחנו לא מתייעצים גם לגבי קביעת תחנות היום אז אני לא רואה מדוע שנתייעץ לגבי התחנות האלה.

שלום שמחון: חבר הכנסת גלעד ארדן, האם קבעתם עמדה לאחר ההתייעצות שלכם?

גלעד ארדן: הם חושבים שאתה עדיין בהתייעצות, הם לא יודעים שההתייעצות הסתיימה.

גלעד ארדן: אני רוצה לשאול את היועצת המשפטית, האם אפשר לעשות איזו הבחנה, לקבוע מספר קילומטרים מסוים, לענייננו 10 קילומטרים, ולהגיד, כדי שלא יאפשרו לתחנת רדיו לשים אנטנה במרחק הגדול מ-10 קילומטרים מאזור הזכיון שלה, שצריך סוג אחד של נימוקים?

גלעד ארדן: זאת אומרת, הנימוקים הטובים שצריך כדי לדחות בקשה כזאת יהיו בסמכות השר ומשרד התקשורת, ואם זה מעל 10 קילומטרים אז רק בנסיבות באמת מיוחדות יאפשרו לחרוג מזה.

אתי בנדלר: אתה מציע בעצם שייאמר בפסקה (4): "מיקומה של התחנה אינו עולה על 10 קילומטרים מקצה גבול תחום אזור הזכיון האמור בפסקה (3), או על מרחק גבוה יותר אם השר השתכנע כי בנסיבות העניין לא ניתן למצוא מיקום בתחום של 10 קילומטרים", או משהו כזה.

אתי בנדלר: אפשר.

אתי בנדלר: זה בעצם דומה מאוד להצעה שלי, רק בניסוח אחר.

אתי בנדלר: זאת אומרת שבכל זאת נותנים עיגון ל-10 קילומטרים.

1028: אני אומר אחרת.

1028: אני חוזר להצעה המקורית שלי.

1028: אנחנו נשאיר את החוק כפי שהוא ובמקום "5 קילומטרים" נאמר "עד 10 קילומטרים".

1028: אם יהיה צורך למקם את האנטנות במרחק העולה על 10 קילומטרים – וזה יתכן, בכל מקרה מחר בבוקר יכול לבוא מישהו ולומר שהוא חייב להתקין את האנטנות במרחק של 20 קילומטרים מאזור הזכיון שלו ובכל זאת יאפשרו לו.

1028: אז בואו נגיד: עד 10 קילומטרים אין שום בעיה.

ענבל גבריאלי: בלי סף תחתון?

1028: בלי סף תחתון עד 10 קילומטרים.

1028: ומעל 10 קילומטרים – השר בהתייעצות עם ועדת החריגים יכריע.

גלעד ארדן: זה מה שאמרתי.

שלום שמחון: יש לנו שתי הצעות ואני מצביע עליהן.

לאה ורון: יש רק עוד מקום אחד להצבעה לחברי הכנסת מהליכוד ויש פה עוד שניים שאינם חברים בוועדה.

לאה ורון: אני מבקשת שתחליטו ביניכם, חבר הכנסת קרא וחברת הכנסת גבריאלי, מי מכם מצביע במקום חבר הכנסת כחלון.

ענבל גבריאלי: חבר הכנסת איוב קרא יצביע.

גלעד ארדן: מה ההצעה השנייה?

גלעד ארדן: אני לא מבין.

שלום שמחון: 15 קילומטרים או 10 קילומטרים.

גלעד ארדן: ובשתיהן יש את ההבחנה שדיברנו עליה?

שלום שמחון: כן.

אתי בנדלר: בכל מקרה לשר תהיה סמכות.

1028: והתיקון שביקשתי, שעד 10 קילומטרים אין צורך באישור השר.

1028: עד 10 קילומטרים מי שמקבל – מקבל, בלי ועדה.

אתי בנדלר: לא, סליחה, קודם כול זה לא ועדה.

אתי בנדלר: הכול הוא בסמכות השר בהתייעצות עם הוועדה.

שלום שמחון: הנציב העליון, שר התקשורת, הוא המחליט.

גלעד ארדן: בשיקולים ובנימוקים יש הבדל בין המרחק עד 10 קילומטרים למרחק שמעל 10 קילומטרים?

אתי בנדלר: אם אני מבינה את ההצעה, ארבעת השיקולים שקיימים היום בהתאם להצעת החוק, תמיד צריך להביא בחשבון בין היתר את תנאי התפשטות הגלים, והסמכות היא תמיד של השר בהתייעצות עם המועצה.

אתי בנדלר: בנוסף לכך, צריכים לתת זכות שימוע גם לבעל הזכיון באזור שבו רוצים להקים את התחנה, והשר צריך להיווכח שמתן האישור הזה לא עלול לפגוע בקליטת שידוריו של בעל הזכיון במקום שבו מוצע להקים את התחנה.

אתי בנדלר: תנאי נוסף הוא שהמטרה של הקמת התחנה היא רק לשרת את אזור הזכיון של מי שרוצה להקים את התחנה.

אתי בנדלר: והתנאי הרביעי שבו מדובר עכשיו הוא כי "מיקומה של התחנה אינו עולה על X קילומטרים – כפי שיוחלט כאן – מקצה גבול תחום אזור הזכיון האמור בפסקה (3)", וכאן נוסף: "או במרחק גבוה מזה אם השר השתכנע כי לא ניתן לאתר מיקום לתחנה במרחק האמור".

אתי בנדלר: זה הנוסח שאני מציעה.

אתי בנדלר: עכשיו רק צריך להחליט על מספר הקילומטרים.

גלעד ארדן: במה אתה תומך, אדוני היושב-ראש?

שלום שמחון: אני תומך ב-15 קילומטרים.

שלום שמחון: אגיד גם מה ההיגיון העומד מאחורי זה.

שלום שמחון: בסוף השיקולים צריכים ללכת לכיוון אחר.

שלום שמחון: שאלנו את מר גלילי האם זה פותר את בעיית איכות הסביבה בגבעתיים ויכול להוציא את האנטנות מאזור המגורים לאזור המתוכנן - - -

גלעד ארדן: אז השר יאשר שהם חריגים.

שלום שמחון: השר יאשר גם כך.

שלום שמחון: מה ההבדל?

שלום שמחון: למה צריך לחכות לשר?

שלום שמחון: אם נקבע כעת 15 קילומטרים ונפתור את הבעיה אז יהיה כבר פתרון.

שלום שמחון: לכן אני מציע גם לכם לא להיכנס לפינה הזאת.

שלום שמחון: יש כאן החלטה מסודרת ונכונה, שלא מכניסה אותנו לשיקולים של התחרות בין תחנות הרדיו האזורי, שלא מכניסה אותנו לשום פינה.

גלעד ארדן: אז מה ההבדל בין 10 קילומטרים ל-15 קילומטרים?

לאה ורון: 10 קילומטרים לא יפתרו את הבעיה בגבעתיים.

גלעד ארדן: אז השר יגיד שאין אפשרות לאתר מיקום אחר לתחנה והוא יאשר להם מעל 10 קילומטרים.

שלום שמחון: אנחנו נעבור להצבעה.

שלום שמחון: על סעיף 1(ב)(4) כפי שקראה היועצת המשפטית בעד "10 קילומטרים" – 3 בעד "15 קילומטרים" – 7 נמנעים – אין בסעיף 1(ב)(4) ההצעה "15 קילומטרים" נתקבלה.

שלום שמחון: תודה.

שלום שמחון: יש רוב ל-"15 קילומטרים" בנוסח שקראה היועצת המשפטית.

שלום שמחון: תודה רבה.

שלום שמחון: הישיבה נעולה.